b'\n_START_ARTICLE_\nLSMU Veterinarijos fakultetas\n_START_SECTION_\nIstorija\n_START_PARAGRAPH_\n1922 metais Lietuvos universiteto medicinos fakulteto tarybos pos\xc4\x97dyje buvo nutarta atidaryti veterinarijos skyri\xc5\xb3. 1922 met\xc5\xb3 ruden\xc4\xaf \xc4\xaf veterinarijos skyriaus pirm\xc4\x85 kurs\xc4\x85 buvo priimtas 41 studentas ir 11 laisv\xc5\xb3j\xc5\xb3 klausytoj\xc5\xb3, o \xc4\xaf antr\xc4\x85- 8 studentai ir 1 laisvas klausytojas. Student\xc5\xb3 mokymui buvo skirtas vienas 70 kvadratini\xc5\xb3 metr\xc5\xb3 ploto pastatas, tod\xc4\x97l kai kurie d\xc4\x97stytojai paskaitas skait\xc4\x97 ir laboratorinius darbus ved\xc4\x97 savo priva\xc4\x8diuose butuose. Praktinis student\xc5\xb3 mokymas vykdavo karo veterinarijos ligonin\xc4\x97je \xc5\xa0an\xc4\x8diuose, o v\xc4\x97liau- I husar\xc5\xb3 pulko veterinarijos ligonin\xc4\x97je \xc5\xbdaliakalnyje. 1929 m. Lietuvos universiteto Medicinos fakulteto Veterinarijos skyrius d\xc4\x97l l\xc4\x97\xc5\xa1\xc5\xb3 stokos buvo u\xc5\xbedarytas. Bandymas rengti veterinarijos gydytojus Kauno valstybiniame universitete nepavyko, nes stigo pedagog\xc5\xb3, buvo menka mokymo baz\xc4\x97. U\xc5\xbedarius veterinarijos skyri\xc5\xb3, studentai nusi\xc5\xb3sti t\xc4\x99sti studij\xc5\xb3 \xc4\xaf \xc4\xafvairias u\xc5\xbesienio valstybes. \xc5\xbdem\xc4\x97s \xc5\xabkio ministerijos pavedimu 1935 m. gruod\xc5\xbeio 2 d. Veterinarijos taryba, kurioje, be Veterinarijos departamento ir jam pavald\xc5\xbei\xc5\xb3 \xc4\xafstaig\xc5\xb3, buvo Sveikatos departamento, VDU ir \xc5\xbdem\xc4\x97s \xc5\xabkio akademijos atstov\xc5\xb3, pripa\xc5\xbeino auk\xc5\xa1tosios veterinarijos mokyklos \xc4\xafk\xc5\xabrimo b\xc5\xabtinum\xc4\x85. 1936 m. rugs\xc4\x97jo 19 d. Valstybinio veterinarijos bakteriologijos instituto r\xc5\xabmuose Kaune, Vilijampol\xc4\x97je, dalyvaujant to meto Lietuvos auk\xc5\xa1t\xc5\xb3j\xc5\xb3 mokykl\xc5\xb3 rektoriams bei Lietuvos veterinarijos gydytoj\xc5\xb3 XVI suva\xc5\xbeiavimo dalyviams, buvo i\xc5\xa1kilmingai atidaryta Veterinarijos akademija. Visus bendruosius mokslus studentai klaus\xc4\x97 Vytauto Did\xc5\xbeiojo universitete kartu su Medicinos fakulteto studentais ir tik gyvuli\xc5\xb3 anatomijos jie mok\xc4\x97si Valstybinio veterinarijos bakteriologijos instituto (VBBI) anatomijos skyriuje. Nuo 2010 m. Akademija yra LSMU sud\xc4\x97tyje._NEWLINE_Veterinarijos fakultetas yra vienintelis Lietuvoje, rengiantis veterinarijos gydytojus ir veterinarin\xc4\x97s maisto saugos specialistus. Veterinarijos gydytojai fakultete rengiami nuo 1936 m. ir per t\xc4\x85 laik\xc4\x85 susiformavo gilios fakulteto tradicijos. Fakulteto absolventai puikiai vertinami ne tik Lietuvoje, bet ir u\xc5\xbe jos rib\xc5\xb3. Veterinarijos gydytojo diplomas yra pripa\xc5\xbe\xc4\xafstamas Europoje._NEWLINE_Nuo 2011 met\xc5\xb3 Veterinarin\xc4\x97s medicinos studij\xc5\xb3 programa prad\xc4\x97ta d\xc4\x97styti ir angl\xc5\xb3 kalba. J\xc4\x85 noriai renkasi studentai i\xc5\xa1 kit\xc5\xb3 Europos \xc5\xa1ali\xc5\xb3, toki\xc5\xb3 kaip \xc5\xa0vedija, Vokietija, Airija, Ispanija ir kt., o taip pat i\xc5\xa1 Izraelio, Indijos ir kit\xc5\xb3 \xc5\xa1ali\xc5\xb3._NEWLINE_Veterinarijos fakultetas yra Europos auk\xc5\xa1t\xc5\xb3j\xc5\xb3 veterinarijos mokykl\xc5\xb3 asociacijos (EAEVE) (The European Association of Establishments for Veterinary Education) narys, o Veterinarin\xc4\x97s medicinos programa patvirtinta EAEVE ekspert\xc5\xb3.'